Koordinering av IEA-teknologisamarbeidet i Norge

**Oppdatert: 31.01.2020**

# Virkemiddelapparatet og departementet

## Ansvar og rollefordeling

Det er flere myndighetsaktører som er involvert i IEA samarbeidet på ulike nivåer, og nedenfor er det gitt et kort sammendrag av dette.

**OED**

IEA-samarbeidet er formelt knyttet til myndighetene i deltakerlandene. I Norge er UD og OED den formelle kontakten til IEA og er representert i Governing Board. OED har et bredt engasjement gjennom deltakelse i mange IEA komiteer (SLT- energy policy generelt, SOM - oljemarked, SEQ - oljemarked emergency questions, SGD - Standing group on globale dialogue, CERT- forskning og utvikling). OED har delegert mye av det operative arbeidet i Working Party og TCP (Technology Collaboration Program) til Forskningsrådet og Enova. **OED ønsker at Norge opptrer koordinert mot IEA,** som også fremstår som en viktig kilde til informasjon. En felles ramme og plattform for forskning er viktig for det internasjonale arbeidet. Seksjon for forskning og teknologi **(FOT)** dekker støtte til FoU knyttet til olje og gass, fornybar energi, energieffektivisering samt internasjonalt forskningssamarbeid.

**Forskningsrådet**

Energix prioriterer temaer gjennom en strategiprosess hver vinter der det blant annet stilles spørsmål om hvilke områder som er dekket og hva som mangler. IEA-aktiviteter som dekker prioriterte områder der aktiviteter mangler, støttes. Forskningsrådet ønsker primært at IEA-deltakelsen inngår som en del av vanlige forskningsprosjekter. Det er etablert en ordning hvor forskningsmiljøene kan få støtte til medvirkning i strategiske prosesser knyttet til EU-forskningen ("Medvirkningsordningen"). Det kan gjennom denne ordningen også gis støtte til deltagelse i etablering av nye aktiviteter (Tasks/Annexes) i IEA og til å lede Tasks (Operating Agent). For øvrig har Forskningsrådet ingen egen ordning for å støtte deltagelse i IEA-prosjekter.

Dersom miljøer ønsker å delta for egen regning, er Forskningsrådet positive til dette og skriver de nødvendige formelle brev. Forskningsrådet deltar i EUWP og REWP samt i noen ExCo-er.

**Enova**

Enova og Energifondets formål er å bidra til reduserte klimagassutslipp, styrket forsyningssikkerhet for energi, samt teknologiutvikling som på lengre sikt bidrar til reduserte klimagassutslipp. For å kunne realisere dette formålet er det viktig å følge med på utviklingen internasjonalt og sikre overføring av ny kunnskap til det norske markedet. Enova deltar selv i IEA arbeid og finansierer prosjekter under TCP’er som Enova er en del av.  Gjennom deltakelse i IEA påvirker vi fokus og prioriteringer i det arbeidet som gjøres. Informasjon tas i betraktning ved valg av nasjonale virkemidler og teknologiske satsninger. På denne måten kan Norge være tidlig ute med å implementere virkemidler som har vist seg effektive i andre land.

I 2015 ble program for IEA forprosjektstøtte og IEA finansiering av hovedprosjekter lansert. IEA-prosjektsøknader behandles på samme måte som andre prosjekter.

**NVE**

NVE deltar gjennom ExCo – deltakelse og i konkrete prosjekter som er nyttige for NVEs forvaltningsarbeid. Hovedfokus er på fornybar energi med vekt på vann, vind og solceller. NVE finansierer deltakelse i vannkraftprogrammet og vindkraftprogrammet. Eventuell programmer innenfor klima og systemregulering vil være interessant for NVE.

**Oljedirektoratet (OD)**

OD er et statlig fagdirektorat og forvaltingsorgan som ble opprettet i 1972. Oljedirektoratet sitt overordna mål er å bidra til å skape størst mulig verdier for samfunnet fra olje- og gassvirksomheten gjennom forsvarlig ressursforvaltning med forankring i trygghet, beredskap og ytre miljø. OD deltar i IEA Enhanced Oil Recovery (EOR)

## Struktur og roller

IEA-samarbeidet som er beskrevet i dette notatet er hovedsakelig knyttet til FoU og teknologianalyser. I tillegg er det noen aktiviteter som er knyttet til informasjonsutveksling (ETDE) og markedsintroduksjon (RETD).

Gjennom sekretariatet i Paris utarbeides det også en rekke sammenstillingsrapporter om energibruk og –forsyning, teknologistatus, energipolitikk, teknologianalyser etc.

Nedenfor er det satt opp noen momenter som beskriver koordineringen av IEA-aktiviteter i Norge.

Det er etablert en samarbeidsgruppe bestående av:

* **OED** v/Tore Kristian Grunne og Torgeir Knutsen
* **Den norske OECD delegasjonen i Paris** v/Johanna Fiksdahl (fra august 2019)
* **Forskningsrådet** v/ Mari Lyseid Authen (sekretariat)
* **Enova** v/Anne Merethe Kristiansen
* **NVE** v/Fredrik Arnesen
* **OD** v/Sølvi Amundrud

Gruppens arbeidsoppgaver:

* Ha koordineringsansvaret for den norske deltakelsen i IEAs teknologinettverk
* Komme frem til overordnet strategi for hvilke TCP som skal ha norsk deltakelse
* Fordele oppfølgingsansvaret for de ulike TCP
* Vurdere aktiviteter som ikke hører inn under de etablerte programmene og eventuelt anbefale finansiering overfor virkemiddelapparatet
* Sørge for informasjonsspredning
* Arrangere delegatsamlinger hvert annet år

Koordineringsgruppen møter 1–2 ganger pr. semester

Ansvaret for en TCP skal ligge hos en myndighetsaktør som også blir formell Contracting Party overfor IEA. Dersom flere aktører har interesse i samme TCP, kan dette ordnes med vara-representasjon i ExCo. Den aktuelle myndighetsaktøren kan delegere ExCo-representasjonen til en organisasjon/‌bedrift gjennom en varamann-funksjon. **Men det er viktig å presisere at ExCo-representasjonen skal ivareta et nasjonalt ansvar**, ikke bare vedkommende sin egen organisasjon.

Nedenfor er ansvaret for de ulike TCP satt opp slik det foreligger pr. i dag.

|  |  |  |  |  |  |
| --- | --- | --- | --- | --- | --- |
| ***Technology Collaboration Program (TCP)*** |  | ***Contracting party*** | ***Innmeldt*** | ***Utmeldt*** | ***Delegat*** |
| **Committee of Energy Research and Technology** | **CERT** |  |  |  | Torgeir Knutsen, OED |
|  |  |  |  |  |  |
| ***Sluttbrukerteknologier*** |  |  |  |  |  |
| **End Use Working Party** | EUWP | NFR |  |  | Rune Volla., NFR  Vara: Jan Magne Bae, OED |
| Energy in Buildings and Communities | EBC | NFR | 21.06.82 |  | Mari Lyseid Authen, NFR  Vara: Monica Berner, Enova |
| District heating and cooling including CHP | DHC | NFR | 19.03.87 |  | Heidi Juhler, Norsk fjernvarme  Vara: Natasja Nord, NTNU |
| Fluidized Bed Conversion of Fuels Applied to Clean Energy Production | FBC | OED | 20.12.80 | 2003 |  |
| Energy Conservation through Energy Storage | ECES | NFR | 17.04.02 |  | Rajinder Kumar Bhasin, NGI  Vara: Thomas Babst, NGI (sluttet, Mari sjekker) |
| Heat Pumping Technologies | HPT | NFR | 09.01.87 |  | Rolf Iver Hagemoen, NOVAP  Vara: |
| Demand Side Management | DSM | Enova | 15.11.93 |  | Even Bjørnstad, Enova  Vara: Anne Merete sjekker |
| Energy Conservation and Emission Reduction in Combustion | Combustion | NFR | 14.12.83 |  | Mario Ditaranto, SINTEF  Vara: Ivar S. Ertesvåg, SINTEF |
| Industrial Energy-Related Technologies and Systems | IETS | Enova | 10.11.05 |  | Marit Sandbakk, Enova  Vara: Anne Merethe Kristiansen, Enova |
| Advanced Fuel Cells | AFC | NFR | 02.04.90 | 14.12.11 |  |
| High-Temperature Superconductivity | HTS | NFR | 21.06.90 | 21.01.13 |  |
| International Smart Grid Action Network | ISGAN | OED | 19.10.11 |  | Hans Terje Ylvisaaker, BKK (trukket seg)  Vara: Grete Coldevin, Norsk Smart Grid Senter (sluttet) |
| Hybrid and electric veichicles | HEV | NFR | 10.01.2019 |  | Andreas Bratland, NFR  Vara: Jon Are Suul, Sintef |
|  |  |  |  |  |  |
| ***Tverrsektorielle tema under EUWP*** |  |  |  |  |  |
| Energy Technology Data Exchange | ETDE | Enova | 26.01.87 | des.2012 | IFE / Enova |
| Climate Technology Initiative | CTI | KLD | 14.07.03 | 2017 |  |
| Energy Technology Systems Analysis Program | ETSAP | NFR | 13.11.80 |  | Kari Aamodt Espegren, IFE  Vara: Benjamin Smith, NFR |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| ***Fornybar energi*** |  |  |  |  |  |
| **Renewable Energy Working Party** | REWP | NFR |  |  | Birgit Hernes, NFR  Vara: Tore Grunne, OED |
| Bioenergy R&D | Bioenergy | NFR | 23.01.79 |  | Per Arne Karlsen, NFR  Vara: Trond Bratsberg, Enova |
| Production and Utilization of Hydrogen | Hydrogen | NFR | 31.05.94 |  | Øystein Ulleberg, IFE  Vara: Andreas Bratland, NFR |
| Hydropower Technologies | Hydropower | NVE | 27.02.95 |  | Fredrik Arnesen, NVE  Vara: Fredrik følger opp |
| Ocean Energy Systems | OES | NFR | 28.03.07 | Mari sjekke dato |  |
| Photovoltaic Power System | PVPS | NFR | 13.03.00 |  | Trond Inge Westgaard, Forskningsrådet  Vara: Jarand Hole, NVE |
| Solar Heating and Cooling | SHC | NFR | 18.01.82 |  | Michaela Meir, Norsk solenergiforening  Vara: Ragnhild Bjelland-Hanley, Solenergiforen. |
| Renewable Energy Technology Deployment | RETD | Enova | 11.10.05 | Lagt ned i 2017 |  |
| Wind Energy | Wind | NVE | 23.01.79 |  | Ann Myhrer Østenby, NVE  Vara: Harald Rikheim, NFR |
| Geothermal Energy Research and Technology | GEO | NFR | 12.04.10 |  | Jiri Muller, IFE  Vara: Astrid Lervik Mejdell, Equinor |
|  |  |  |  |  |  |
| ***Fossile brensler*** |  |  |  |  |  |
| Fossil Fuel Working Party | WPFF | OED |  |  | Espen Bernhard Kjærgård, OED  Vara: Torgeir Knutsen, OED |
| Enhanced Oil Recovery | EOR | OED | 22.05.79 |  | Sølvi Amundrud, OD  Vara: |
| Green House Gas from Fossil Fuel | GHG | NFR | 20.11.91 |  | Åse Slagtern, NFR  Vara: Hans Jørgen Vinje, Gassnova |
| Fossil Fuel Multiphase Flow Science | MFR | Veritas Research | 16.03.87 | 2014 |  |
| Gas and Oil Technologies | GOT | OED | Mars 13 |  | Torgeir Knutsen, OED  Vara: Ingrid Anne Munz, NFR |
| ***International Renewable Energy Agency*** | **IRENA** | OED | Jan.2009 |  | Øivind Johansen, OED jj@oed.dep.no |
| 100 land + EU er medlem. Samarbeid etablert med IEA. |  |  |  |  |  |

## Norges prioriteringer inn mot IEA

Nasjonale prioriteringer vil ligge til grunn for deltakelsen i IEA-samarbeidet.

IEA er i utgangspunktet et frivillig samarbeid der det er ønskelig at aktørene selv finansierer sin deltakelse. Der dette ikke er mulig kan det offentlige adresseres hos den myndighetsaktøren som er mest relevant for aktiviteten. Det vil dermed være ulike prinsipper for finansiering avhengig av hvilken myndighetsaktør som vil kunne støtte dette økonomisk.

Når det gjelder deltakelse på prosjektnivå, vil dette i stor grad bestemmes av hva slags aktivitet dette er. Norske deltakere kan være forskningsmiljøer, bedrifter og myndighetsaktører. Nytteverdien kan være

* Nærings- og markedsinteresser
* Opprettholde kompetanse på et bredt område (f.eks. som en del av aktiviteten i FME)
* Deler erfaringer – samarbeid med felles prosjekter
* Norge er ikke med i EU, G8, G20. IEA har et godt renomme, og er derfor en viktig arena for å løfte frem viktige saker. Norge er et lite land og kommer på kartet
* Nettverksbygging utover EU som også kan gi grunnlag for EU-søknader
* Kunnskap om internasjonal teknologifront
* Kunnskapsgenerering som formidles videre til nasjonale miljøer – gjerne bransjeorganisasjoner
* Gode utredinger benyttes i nasjonal politikkutforming
* Internasjonalt teknologirelatert samarbeid kan føre til at det senere blir lettere å samarbeide politisk i land der dette er problematisk

## Mandat for norske IEA-delegater

Det er utarbeidet et sett med forventninger for de norske delegatene til CERT, WP og ExCo:

* Representantene dekker nasjonale interesser innenfor fagområdet og ikke bare egen institusjon, må agere deretter
* Det skal utarbeides en begrunnelse for ExCo-representasjonen + mål med deltakelsen i TCP
* Informasjon
  + ExCo-representantene må ha et nasjonalt nettverk for informasjonsspredning, og dette skal være åpent for nye interesserte
  + Det skal lages et kort referat på norsk fra CERT-, WP- og ExCo-møter med beskrivelse av saker av spesiell interesse for norske miljøer, deriblant info om nye prosjektideer.
  + Referatet sendes til nettverket samt til koordineringsgruppens sekretariat ([mlau@rcn](mailto:fritjof.salvesen@asplanviak.no)) som sørger for videre forsendelse til OED, aktuell Contracting Party samt utlegging på [www.iea.no](http://www.iea.no/)
  + ExCo-delegatene har ansvaret for at deres respektive programsider er oppdatert med et minimumsinnhold: (info kan legges ut selv eller via web-master)
    - Kort beskrivelse av programmet
    - Norsk ExCo-representant med kontaktadresse (epost)
    - Link til programmets web-side
    - Prosjekter med norsk deltakelse
  + ExCo-delegatene oppfordres til å legge inn ytterligere informasjon som kan være interessant for norske brukere (rapporter, nyhetsbrev, workshops etc.)
  + Tips om ny informasjon som blir lagt ut på [www.iea.no](http://www.iea.no/) bør sendes til programmets nettverk og til andre i markedet som kan ha interesse av denne informasjonen.
* Delegater til CERT, WP og ExCo skal delta på delegatsamlinger (arrangeres hvert annet år). Andre delegater som SLT vil også bli invitert.
* ExCo-delegatene skal referere årlige aktiviteten på tilsendt skjema for samlet årsrapport for den norske IEA-aktiviteten

# Informasjon

IEA samarbeidet innebærer tilgang til svært mye informasjon. Noe av dette vil kun være av interesse for en smal gruppe fagfolk, men andre deler har et bredt nedslagsfelt.

Det er også ønskelig at samarbeidet gjøres kjent overfor mulige nye norske aktører som kan ha nytte av deltakelse i IEA-prosjekter.

Det er etablert en internettside [www.iea.no](http://www.iea.no) vil være den norske informasjonsportalen med beskrivelse av IEA-samarbeidet. Informasjonen vil gi i oversikt over den norske aktiviteten, og det er ikke lagt opp til at den skal gi detaljinformasjon om prosjekter, rapporter etc. En informasjon til sluttbrukere fra program og prosjekt skjer trolig best gjennom de som arbeider direkte i disse aktivitetene. Dette vil kreve tiltak som oftest vil medføre betydelige kostnader.

Det er lagt opp til at denne IEA-portalen for en stor del skal oppdateres gjennom informasjon fra de ulike ExCo-representantene, jfr forventningene til representantene i punkt 1.4.

Et lite felt med aktuelle nyheter på førstesiden oppdateres av webansvarlig

*For ytterligere informasjon kontakt Mari Lyseid Authen,* [mlau*@rcn.no*](mailto:mlau@rcn.no) *tlf. 45466328*